open-index/open-wikipedia-markdown huggingface dataset:
Vaade (budism)

**Vaade** (sanskriti keeles *dṛṣṭi*; paali keeles *diṭṭhi*; tiibeti keeles *lta*; hiina keeles ⾒ *jian*; jaapani keeles *ken*) on budismis mõiste, mis võib olla kasutusel mitmeti.

1. Vaade ehk arvamus või seisukoht, mis ei ole kooskõlas budismi õpetusega. Kõige vääramaks ja raskemini kõrvaldatavamaks peetakse vaadet iseenda (sanskriti keeles *ātman*) tegelikust olemasolust ehk isetuse mitte mõistmist. Põhimõtteliselt on aga kõik vaated väärad, kuna ükskõik missugusest vaatest kinnihoidmine takistab virgumist. Seetõttu peaks edasijõudnu suhtuma võrdselt kõikidesse vaadetesse ja neist järk-järgult vabanema. 

2. Õige vaade (sanskriti keeles *samyagdṛṣṭi*) on seevastu õilsa kaheksaosalise tee esimene osa.
Music for a Sushi Restaurant

"**Music for a Sushi Restaurant**" on briti laulja Harry Stylesi laul tema kolmandalt stuudioalbumilt "Harry's House" (2022). Laulu kirjutasid Styles, Thomas Hull, Tyler Johnson ja Mitch Rowland, produtseerimisega tegelesid aga Kid Harpoon ja Johnson.
Carmel-by-the-Sea

**Carmel-by-the-Sea** (sageli lihtsalt **Carmel**) on linn USA-s California osariigis Monterey maakonnas. See asub Vaikse ookeani ääres Monterey poolsaarel San Franciscost umbes 190 km lõunas ja Montereyst 5 km lõunas.

Elanike arv on 2020. aasta rahvaloenduse seisuga 3220. Aastal 2010 oli elanikke 3722.

Linnaõigused sai Carmel-by-the-Sea 31. oktoobril 1916.

Carmel-by-the-Seas valitseb California rannikualadele iseloomulik jahedate suvedega lähistroopiline vahemereline kliima. Keskmine õhutemperatuur on jaanuaris 6−15°C, juulis 15−21 °C. Sajab 517 mm aastas. Sademeid langeb peamiselt oktoobrist aprillini. Suvekuudel sajab harva. Suved on sageli pilvised.

Linn on tuntud oma looduskauni maastiku ja rikka kultuuriajaloo poolest. 1910. aastal kirjutati, et 60% linna hoonetest olid ehitanud inimesed, kelle töö oli seotud esteetilise kunstiga. Linnas on elanud palju kultuuriinimesi, näiteks kirjanik Jack London ja fotograaf Edward Weston. Paljud linna volikokku valitud esindajad on olnud seotud kunstiloomega, samuti on Carmel-by-the-Sea linnapeade seas olnud palju kunstnikke ja luuletajaid. Aastatel 1986–1988 oli Carmel-by-the-Sea linnapea filminäitleja ja -lavastaja Clint Eastwood.

1910. aastal avati Carmel-by-the-Seas esimene Kaljumäestikust läänes paiknev vabaõhuteater Forest Theater.

1935. aastast peetakse Carmel-by-the-Seas Johann Sebastian Bachi muusikafestivali.

## Viited

## Välislingid

* Koduleht
* Carmel-by-the-Sea turismileht
T-62

**T-62** on Nõukogude Liidu lahingutank, mida hakati arendama 1950. aastatel ja mis võeti relvastusse 12. augustil 1961. 1960. ja suuresti ka 1970. aastatel oli see põhiline Nõukogude Liidu lahingutank, mis külma sõja lõpuks moodustas 24% NSV Liidu tankiarsenalist.

Tanki soomuskaitse on tänapäevaste parameetrite järgi nõrk ja neid on lihtne hävitada isegi kergete tankitõrjegranaadiheitjaga.

## Ajalugu
T-62 loodi edasiarendusena tankiseeriast T-54/T-55. Kasutati mitmeid eellase disainielemente, nt paksult soomustatud torni. Erinevalt senistest, vintrauaga kahurit kasutavatest mudelitest, oli T-62 esimene sileraudse kahuriga tank ja suutis seetõttu tulistada APFSDS-laskemoona.

Aastatel 1962–1973 toodeti 19 019 tanki. Lisaks Nõukogude Liidule tootis tanki ka Põhja-Korea.

1980. aastatel prooviti tanki lahinguvõimet parandada. Kuid pearelva välja vahetada või muud olulist muuta ei õnnestunud. T-62M moderniseerimine hõlmas täiendava tornisoomuse paigaldamist, mis lisas tornile iseloomulikud "kulmud". 580 hj mootori asendati 690 hj mootoriga, lisati laserkaugusmõõtja ja 115 mm kahur sai laserjuhtimisega raketid 9K116-2. 

Umbes 20 000 tankist moderniseeriti 785, kusjuures kõik tankid ei saanud uut tehnikat, sest puudus oli mootoritest, tulejuhtimissüsteemi komponentidest, ballistilistest arvutitest jm. Nii jäid tuhanded T-62-d üldiselt 1950. aastate tehnoloogilisele tasemele. Sellele vaatamata kasutati lahingutegevuses neid Afganistani sõjas, Tšetšeenia sõdades ja Gruusia sõjas.

2012. aasta seisuga oli Venemaal ladustatud üle 900 T-62 tanki, mis kõik anti üle hoiubaasidele, kus need plaaniti lammutada enne 2013. aastat. Otsust lükati edasi ning 2015. aasta paiku hakkas Venemaa tanke hoidlatest välja võtma ja Bashshār al-Asadi armee jaoks Süüriasse toimetama.

### Vene-Ukraina sõda
Venemaa on kasutanud 2022. aastal alanud sõjas Ukraina vastu T-62M-i ja T-62MV-d. Ukraina ühendas omavahel T-62-e kere BMP-2-e torniga, millest moodustus uus tuletoetussoomuk, mida nimetati BMPV-ks.

## Kasutajad
### Praegused kasutajad
* 
* 
* 
* 
* 
* 
* 
* 
* 
* 
* 
* 
* 
* 
*  
* 
*  – 200 Т-62М/МV kasutusel ja olemas ka hoidlates (hoidlates olevate T-55, T-62, T-64, T-72, T-80, T-90 hinnatav koguarv on 4000 seisuga veebruar 2024)
* 

### Endised kasutajad
* 
* 
* 
* 
* 
* 

## Galerii

Fail:Т-62 (Верхняя Пышма).jpg|Т-62 muuseumis, Verhnjaja Põšma, Sverdlovski oblast
Fail:Т-62 в Хабаровске башня танка.JPG|T-62 tankitorn
Fail:T-62D at the Moscow Suvorov Military School (3).jpg|T-62D
Fail:Танк Т-62, Площадка військової техніки.JPG|T-62
Fail:T-62 ammunition racks.jpg|T-62 mürskude riiul


## Viited

## Välislingid
*
Carson

**Carson** on linn USA-s California osariigis Los Angelese maakonnas. See asub Los Angelese kesklinnast umbes 20 km kaugusel lõunas.

Elanike arv on 2020. aasta rahvaloenduse seisuga 95 558. Aastal 2010 oli elanikke 91 714.

Carsonist lõunasse jääb Los Angelese Wilmingtoni linnaosa ja läände Harbor Gateway linnaosa. Teised naaberlinnad on Compton kirdes ja Long Beach idas.

Carson sai linnaõigused 20. veebruaril 1968.

Carsoni rahvastik on multikultuurne. 2010. aasta seisuga moodustasid 23,8% valged, 25,6% aasialased ja 23,8% mustanahalised. Ladinaaameeriklasi (sõltumata rassist) oli 38,6%.

Carsonis tegutseb 1960. aastal asutatud kõrgkool California State University, Dominguez Hills.

Carsonis asub spordikompleks Dignity Health Sports Park, kus asub jalgpalliklubi LA Galaxy kodustaadion.

## Viited

## Välislingid

* Koduleht
Svitlodarski kaare lahingud

**Svitlodarski kaare lahingud** olid lahingud Ukraina ja Donbassi separatistide ja Vene relvajõudude ühendvägede vahel.
Callum O'Dowda

**Callum Joshua Ryan O'Dowda** (sündinud 23. aprillil 1995 Kidlingtonis) on Inglismaal sündinud Iirimaa jalgpallur, kes mängib vasaku äärepoolkaitsjana Inglismaa esiliigaklubis Cardiff City ja Iirimaa jalgpallikoondises.

Ta alustas klubikarjääri Oxford Unitedis. Klubi põhimeeskonnas debüteeris ta Inglismaa tugevuselt kolmandas liigas hooajal 2013/14.

Aastatel 2016–2022 mängis O'Dowda Inglismaa esiliigaklubis Bristol City.

2022. aasta juunis sõlmis ta kolmeaastase lepingu Cardiff Cityga.

Tänu sellele, et tema vanaisa oli iirlane, sai O'Dowda õiguse koondises Iirimaad esindada. Aastatel 2015–2016 mängis ta 11 korral Iirimaa kuni 21-aastaste koondises. Iirimaa põhikoondises tegi ta debüüdi 31. mail 2016 mängus Valgevene vastu.

## Viited
Jelnica

**Jelnica** on küla Poolas Lublini vojevoodkonnas Biała Podlaska maakonnas Międzyrzec Podlaski vallas. Jelnica asub Międzyrzec Podlaskist umbes 6 km ja Biała Podlaskast ligikaudu 31 läänes. 

## Viited
Ulhówek

**Ulhówek** on küla Poolas Lublini vojevoodkonnas Tomaszów Lubelski maakonnas, Ulhóweki valla halduskeskus. Ulhówek asub Ukraina piirist 5 km kaugusel ja Tomaszów Lubelskist ligikaudu 27 km idas.

Ulhówekit on esmamainitud 1388. aastal.

## Viited
Milvi Martina Piir

**Milvi Martina Piir** (sündinud 30. jaanuaril 1971) on eesti kirjanik, luuletaja, ajaloolane ja kasvatusteadlane. 
Ta on kirjutanud ka ajalooõpikuid ning on raadiosarja "Naine ajas" autor.  

## Viited

## Välislingid
* Milvi Martina Piir.
* ETIS. Milvi Martina Piir: Publikatsioonid.
* Digar, dissertatsioonid: Milvi Martina Piir. Ajalookasvatus: subjektiivne ajataju, väärtused, metodoloogia. ISBN 978-9949-29-348-3, Tallinna Ülikool, 2017
* Naine ajas. ERR Arhiiv. 
* Plekktrumm: Milvi Martina Piir. ERR arhiiv, esmaeeter 05.11.2018
Württemberg-Hohenzollern

**Württemberg-Hohenzollern** oli Lääne-Saksamaa liidumaa, mis loodi 1945. aastal Prantsusmaa Teise maailmasõja-järgse okupatsioonitsooni osana. Selle pealinn oli Tübingen. 1952. aastal liideti see vastloodud Baden-Württembergi liidumaaga.

## Ajalugu

Württemberg-Hohenzollernit ei tohiks segi ajada samanimelise suurema *[[Württemberg-Hohenzollerni gau|gauga]]*, mis tekkis lühikeseks ajaks Kolmanda riigi ajal.

Württemberg-Hohenzollern koosnes endise Württembergi liidumaa lõunaosast ja Preisimaa Hohenzollerni halduspiirkonnast. Württembergi põhjaosast sai Württemberg-Badeni liidumaa USA haldusalas. Jaotus põhja- ja lõunaosa vahel tehti nii, et Karlsruhet ja Münchenit ühendav Autobahn (tänapäeval A8) oli täielikult Ameerika tsoonis.

18. mail 1947 võeti vastu uus põhiseadus ja valiti Württemberg-Badeni esimene parlament. Lääne-Saksamaa moodustumisega 23. mail 1949 ühines Württemberg-Baden liitvabariigiga.

24. septembril 1950 korraldati Württemberg-Hohenzollernis, Württemberg-Badenis ja Lõuna-Badenis rahvaküsitlus seoses kolme liidumaa ühinemisega. Avalik rahvahääletus toimus 16. detsembril 1951. Kõik kolm liidumaad ühendati ja 25. aprillil 1952 loodi tänapäevane Baden-Württembergi liidumaa.
Igor Ossipov

**Igor Vladimirovitš Ossipov** (vene keeles *Игорь Владимирович Осипов*; sündinud 6. märtsil 1973 Novošumnojes Kustanai oblastis Kasahhi NSV-s) on Venemaa sõjaväelane, kuni 17. augustini 2022 Venemaa Musta mere laevastiku ülemjuhataja (admiral, 2021).

## Elukäik ja tegevus
Ta lõpetas 1995. aastal Peterburi Kõrgema Allveelaevnike Kooli ja alustas teenistust Venemaa Vaikse ookeani laevastikus, tõustes Primorski flotilli pealveelaevade brigaadi allveelaevavastaste laevade divisjoni komandöriks. 2004. aastal lõpetas ta Admiral Kuznetsovi nimelise Mereväeakadeemia, misjärel jätkas teenistust Primorski flotilli staabiülemana ja seejärel pealveelaevade brigaadi ülemana. 

2012. aastal lõpetas Ossipov Venemaa Föderatsiooni Relvajõudude Kindralstaabi Sõjaväeakadeemia ja määrati Balti laevastiku Baltiiski mereväebaasi ülema esimeseks asetäitjaks ja seejärel Baltiiski mereväebaasi ülemaks. 2015. aasta mais määrati ta Kaspia laevastiku ülemaks. Septembrist augustini 2018 oli ta Vaikse ookeani laevastiku ülema esimene asetäitja. 

Augustist 2018 kuni maini 2019 oli ta Venemaa Föderatsiooni relvajõudude kindralstaabi ülema asetäitja. 2019. aasta mais määrati Ossipov Musta mere laevastiku ülemaks. Alates 2021 admiral. 

23. veebruaril 2022 kehtestas Euroopa Liit Ossipovile viisa- ja majandussanktsioonid. 

Pärast Venemaa Musta mere laevastiku lipulaeva "Moskva" põhjaminekut 13. aprillil 2022 väitsid Suurbritannia allikad, et selles leiti süüdlane Ossipovi näol, kes on tagandatud ja vahi all. See siiski osutus valeinfoks. 

17. augustil 2022 teatas Venemaa riiklik uudisteagentuur RIA Novosti, et Ossipov on Musta mere laevastiku ülemana asendatud admiral Viktor Sokoloviga.

## Viited
Scuderia AlphaTauri

**Scuderia AlphaTauri**, või lihtsalt **AlphaTauri**, on Itaalia Vormel 1 võistkond ja konstruktor. See on üks kahest konstruktorist, mille omanikuks on Austria ettevõte Red Bull, teine konstruktor on Red Bull Racing. Võistkond sai alguse vahetult enne 2020. aasta Vormel 1 hooaja algust, kui "Toro Rosso" nimeks sai "AlphaTauri", et turundada oma AlphaTauri moemärki. Franz Tosti ja Helmut Marko sõnul pole Scuderia AlphaTauri enam noortevõistkond vaid hoopis Red Bull Racingu sõsarvõistkond.

## Päritolu

2019. aasta septembris andis Toro Rosso märku kavatsusest järgmiseks hooajaks oma nime muuta. 1. detsembril 2019 andis võistkond teada, et uueks nimeks saab "AlphaTauri", et turundada emaettevõtte, Red Bulli, moemärki AlphaTauri. Võistkonna uueks nimeks sai *Scuderia AlphaTauri* pärast 14 aastat *Scuderia Toro Rosso* nime kandmist. Faenzas paikneva võistkonna ajalugu saab algab 1985. aasta Vormel 1 hooajast, kui loodi Minardi võistkond. Alates . aastast omab võistkonda Red Bull GmbH.

## Ajalugu
### 2020

AlphaTauri debüüthooajal olid nende sõitjateks Daniil Kvyat ja Pierre Gasly. Võistkond jätkas Honda jõuallikate kasutamist, pärast edukat edukat esimest hooaega partneritena . aastal. Sérgio Sette Câmara, Sébastien Buemi, ja Jüri Vips palgati võistkonna testisõitjateks. Võistkond saavutas oma esimese poodiumikoha ja võidu AlphaTauri nime all 2020. aasta Itaalia Grand Prix'l, mis ühtlasi oli ka Pierre Gasly esimene võit ning esimene võit prantslastele alates Olivier Panis' võidust 1996. aasta Monaco Grand Prix'l 24 aastat varem. AlphaTauri lõpetas hooaja seitsmendana 107 punktiga, millest 75 teenis Gasly ja 32 Kvyat.

### 2021

2021. aasta hooajal jätkas AlphaTauri Pierre Gaslyga ning palkas Kvyati asendajaks noore jaapanlase Yuki Tsunoda. Gasly saavutas hooaja ainukese poodiumikoha Aserbaidžaani Grand Prix'l, lõpetades kolmandal kohal. Gasly lõpetas veel neljandal kohal Hollandi ja Mehhiko Grand Prix'del. Tsunoda parimaks tulemuseks jäi neljas koht hooaja viimasel etapil Abu Dhabis.

### 2022

AlphaTauri jätkas uuel hooajal Gasly ja Tsunodaga. Võistkond jätkab Honda jõuallikaga, mis sellest hooajast kannab Red Bulli nime, pärast seda, kui Honda otsustas loobuda edasisest võistlemisest 2021. aasta hooaja järel.

## Vormel 1 tulemused

;Märkmed:
*  – Käimasolev hooaeg.
* &nbsp;– Sõitja ei lõpetanud Grand Prix'd, aga sõitis rohkem kui 90% võistlusdistantsist.
* &nbsp;– Pooled punktid, sest läbiti vähem kui 75% võistlusdistantsist.

## Viited
Viktor Sokolov

**Viktor Sokolov** on olnud mitme tuntud inimese nimi:
***[[Viktor Sokolov (režissöör)|Viktor Sokolov]]**, filmirežissöör ja stsenarist (1928–2015)
***[[Viktor Sokolov (dissident)|Viktor Sokolov]]**, dissident (1947–2006)
***[[Viktor Sokolov (jalgrattur)|Viktor Sokolov]]**, jalgrattur (1954)
***[[Viktor Sokolov (sõjaväelane)|Viktor Sokolov]]**, sõjaväelane (1963)
*...
Viktor Sokolov (sõjaväelane)

**Viktor Nikolajevitš Sokolov** (vene keeles Виктор Николаевич Соколов; sündinud 4. aprill 1962 Benderõs Moldaavia NSV-s) on Venemaa mereväelane, admiral, alates 17. augustist 2022 Venemaa Musta mere laevastiku juhataja.

## Elukäik
1985. aastal lõpetas Sokolov M. Frunze nimelise Kõrgema Mereväekooli Leningradis (õppis 1980–1985), 1992. aastal Venemaa Sõjalaevastiku kõrgemad ohvitseride kursused (1991–1992), 1998. aastal Kuznetsovi-nimelise Mereväeakadeemia (1995–1998) ja 2006. aastal Venemaa Föderatsiooni Relvajõudude Kindralstaabi Sõjaväeakadeemia (2004–2006). 

Aastatel 1985–1995 teenis ta Vaikse ookeani laevastikus: 1985–1987 patrull-laeva "SKR-61" miinitorpeedo lahingosakonna ülem, 1987–1989 miinitraaleri "Jakor", 1989–1990 miinitraaleri "BT-51" miinitorpeedo lahingosakonna ülem; 1990–1991 miinitraaleri "Jakor" komandöri abi; 1992–1993 miinitraaler "Zarjad" komandör; 1993–1994 187. miinitraalerite divisjoni staabiülem ja 1994–1995 81. miinitraalerite divisjoni komandör. 

Aastatel 1998–2000 oli ta Vaikse ookeani laevastikustaabi operatiivvalitsuse osakonna ülem, 2000–2002 Vaikse ookeani laevastiku 165. pealveelaevade brigaadi staabiülem, 2002–2004 komandör, 2006–2010 Vaikse ookeani laevastiku Primorski flotilli staabiülem ja 2010–2012 flotilli komandör. 

Aastatel 2012–2013 oli Sokolov Põhjalaevastiku Koola flotilli komandör ja 2013–2019 Põhjalaevastiku juhataja asetäitja. 2016. aastal juhtis ta kaks kuud Vene mereväe ekspeditsiooniüksust, mis osales sõjategevuses Süüria rannikul. 

17. jaanuaril 2020 nimetati ta Kuznetsovi-nimelise Mereväeakadeemia ülemaks.

17. augustil 2022 teatas Venemaa riiklik uudisteagentuur RIA Novosti, et Sokolov on nimetatud Igor Ossipovi asemel Musta mere laevastiku juhatajaks. 

Erioperatsioonide väejuhatuse teatel hukkus 22. septembril 2023 Ukraina raketirünnakus Venemaa Musta mere laevastiku peakorterile 34 ohvitseri, sealhulgas Venemaa Musta mere laevastiku juhataja Viktor Sokolov. See ei leidnud hiljem kinnitust.

Märtsis 2024 andis Rahvusvaheline Kriminaalkohus välja Viktor Sokolovi vahistamismääruse kahtlustades teda sõjakuritegudes Ukrainas.

Admiral (6. juunist 2023).

## Viited
Orzyc

**Orycz** on jõgi Kesk-Poola idaosas, Warmia-Masuuria ja Masoovia vojevoodkondades.

See on Narewi parempoolne lisajõgi ja kokku 145,52 kilomeetrit pikk. Selle valgala on 2077 km² suurune.

Jõgi läbib Grzebski, Chorzele't, Drążdżewot, Małowidzi, Janowot, Krasnosielci, Maków Mazowiecki ja Stary Szelkówi.

Oryczi lisajõed on vasakul Grabowski Rów ja Baranowska Struga ning paremal Węgierka, Ulatówka, Bobrynka, Bramura ja Tamka.

## Välislingid
* 
* "Orsitsi jõe kaldal", 1974. aastal Muhus salvestatud rahvalaul.
* "Orsitsi (Orzyc) jõe kaldal". "Päritud laul". Vikerraadio.
Claremont

**Claremont** on linn USA-s California osariigis Los Angelese maakonnas. See asub maakonna idapiiril Los Angelese kesklinnast 48 km kaugusel idas Pomona orus San Gabrieli mägede jalamil. Claremont piirneb idas Uplandi ja Montclairi linnaga San Bernardino maakonnas ning läänes Pomona ja La Verne'i linnaga Los Angelese maakonnas.

Elanike arv on 2020. aasta rahvaloenduse järgi 37,266. Aastal 2010 oli elanikke 34 926. 70,6% elanikest moodustasid 2010. aastal valged, 13,1% aasialased ja 4,7% afroameeriklased. Ladinaameeriklaste osatähtsus (sõltumata rassist) oli 19.8%.

Claremontis valitseb vahemereline kliima. Suvel võib õhutemperatuur tõusta üle 40 °C. Sisemaalt ookeani poole puhuvate kuumate Santa Ana tuulte tõttu ilm väga kuum veel ka sügise alguses. Keskmine sademete hulk on 440 mm/a. Sademeid esineb peamiselt oktoobrist aprillini, kõige enam veebruaris (121 mm).

Claremont sai linnaõigused 3. oktoobril 1907.

Claremontis tegutseb seitse Claremont Collegesi erakõrgkooli, millest tuntuim on 1887. aastal tegevust alustanud Pomona College. Linnas asub 35 hektari suurune California botaanikaaed.

## Viited

## Välislingid

* Koduleht
Grévillers

**Grévillers** on vald Põhja-Prantsusmaal Pas-de-Calais' departemangus.

Põllumajandusküla asub 3 km Bapaume'ist läänes ja 21 km Arrasist lõunas.

## Huviväärsused

* Jumalaema kirik, pärineb 17. sajandist.
* Sõjakalmistu.
* Kindral Aubert Frere'i mälestusmärk, kes seal 1881. aastal sündis.

## Vaata ka

* Pas-de-Calais' departemangu haldusüksuste loend

## Viited
Grand-Rullecourt

**Grand-Rullecourt** (pikardi: *Grand-Roucourt*) on vald Põhja-Prantsusmaal Pas-de-Calais' departemangus.

Põllumajandusküla asub 24 km Arrasist edelas, teede D74 ja D79 ristumiskoha ümbruses.

## Huviväärsused

* 1746. aastal ehitatud loss.
* St. Legeri kirik, pärineb 17. sajandist.
* Tunnelite võrgustik, eriti kiriku all.


Pilt:gd-rullecourt02.jpg|Lossi esifassaad
Pilt:gd-rullecourt01.jpg|Tagafassaad


## Vaata ka

* Pas-de-Calais' departemangu haldusüksuste loend

## Viited
Kollom

**Kollom** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kollom 167 inimesel: 82 mehel ja 85 naisel. Perekonnanimede levikult oli Kollom meeste puhul 1078. kohal ja naiste puhul 1155. kohal.

Kollom oli kõige levinum perekonnanimi vanuserühmas 55–59 aastat, kus neid on 10 000 elaniku kohta 1,84.
Nimi oli kõige sagedasem Põlva maakonnas, kus sellist nime kandis maakonna 10 000 elaniku kohta keskmiselt 9,00 inimest.

19. sajandi algul pandi pärisorjusest vabastamise käigus Tartumaal Võnnu kihelkonnas Ahja mõisavallas talupojale nimeks Kollom. 

Nimede eestistamise käigus loobusid 1937. ja 1938. aastal nimest Kollom 3 isikut, kui võeti uueks nimeks Kivioja.

## Nime kandjaid
*Anu Kollom, eesti mükoloog (1948–)
*Eno Kollom, eesti trummar (1976–)
*Ernst Kollom, eesti graafik (1908–1974)
*Merle Kollom, eesti organist (1963–)

## Viited

## Välislingid
*
Coachella

**Coachella** on linn USA-s California osariigis Riverside'i maakonnas. See on Coachella oru kõige idapoolseim linn, asudes Palm Springsist 45 km kaugusel idas, Riverside'ist 130 km kaugusel idas ja Los Angelesest 210 km kaugusel idas. Coachella piirneb idas Indio linnaga.

Elanike arv on 2020. aasta rahvaloenduse seisuga 41 941. Aastal 2010 oli elanikke 40 704. Aastal 2010 moodustasid 96,4% elanikkonnast ladinaameeriklased.

Linn rajati 1876. aastal Southern Pacific Railroadi äärde. Algselt kandis asula nime **Woodspur**. Nime Coachella kannab asula alates 1901. aastal. Nime "Coachella" päritolu on teadmata. Coachella sai linnaõigused 13. detsembril 1946. Sel ajal elas linnas vaid umbes 1000 elanikku. 1950. aastatel hakkas elanike arv linnas kiiresti kasvama.

Coachella oru idapoolne osa, kaasa arvatud Coachella linn, paikneb merepinnast all pool. Coachella asub keskmiselt 21 meetrit merepinnast all pool. Coachellas valitseb kuum kõrbekliima. Keskmine õhutemperatuur on jaanuaris 7–21 °C ja juulis 25–42 °C. Juulis ja augustis on registreeritud õhutemperatuure üle 50 °C. Aasta keskmine sademete hulk on 126 mm. Suurem osa sademeid langeb talvekuudel. Aprillist augustini ei saja peaaegu üldse.

Läbi linna kulgeb maantee California State Route 111, lisaks mööduvad linnast California State Route 86 ja Interstate 10.

## Viited

## Välislingid

* https://www.coachella.org/
Lee Kang-in

**Lee Kang-in** (korea keeles 이강인; sündinud 19. veebruaril 2001 Incheonis) on Lõuna-Korea jalgpallur, kes mängib ründava poolkaitsjana Prantsusmaa kõrgliiga klubis Paris Saint-Germain ja Lõuna-Korea jalgpallikoondises.

2011. aastal liitus ta Hispaania jalgpalliklubi Valencia akadeemiaga. Hooajal 2017/18 debüteeris ta Valencia reservmeeskonnas Hispaania tugevuselt kolmandas liigas. Valencia põhimeeskonnas tegi ta debüüdi 30. oktoobril 2018 Hispaania karikamängus Ebro vastu. Hispaania kõrgliigas tegi ta debüüdi 12. jaanuaril 2019 mängus Valladolidi Reali vastu. 17 aasta, 10 kuu ja 24 päeva vanuselt sai Lee Valencia kõige nooremaks mittehispaanlasest debütandiks ning üldse viiendaks lõunakorealaseks Hispaania kõrgliigas. 17. septembril 2019 debüteeris ta UEFA Meistrite Liigas alagrupimängus Chelsea vastu, saades 18 aasta ja kuue kuu vanuselt kõige nooremaks Lõuna-Korea jalgpalluriks Meistrite Liigas. Hispaania kõrgliigas lõi ta esimese värava 25. septembril 2019 mängus Getafe vastu ning sai Valencia kõige nooremaks mittehispaanlasest väravalööjaks. 13. septembril 2020 sai ta 19 aastas ja 207 päeva vanuselt mängus Levante vastu Hispaania kõrgliiga kõige nooremaks mängijaks, kes on ühes mängus andnud kaks väravasöötu.

2021. aasta augustis sõlmis ta nelja-aastase lepingu RCD Mallorcaga.

Suvel 2023 liitus Lee Kang-in Pariisi Saint-Germainiga.

2019. aastal võitis Lee Lõuna-Korea kuni 20-aastaste koondisega juunioride maailmameistrivõistlustel hõbemedali. Seitsme mänguga lõi ta turniiril kaks väravat ja andis neli väravasöötu ning valiti turniiri parimaks mängijaks. Lõuna-Korea jalgpallikoondises tegi ta debüüdi 5. septembril 2019 sõprusmängus Gruusia vastu.

2019. aastal valiti Lee Aasia aasta noorjalgpalluriks.

## Viited
Bob Proctor

**Bob Proctor** (kodanikunimega **Robert Corlett Proctor**; 5. juuli 1934 – 3. veebruar 2022) oli kanada eneseabiraamatute autor. 

Tema tuntuim raamat on New York Timesi bestseller olnud "You Were Born Rich" (*sündisid rikkana*; 1984). Ta mängis filmis "Saladus" ("The Secret"; 2006). Proctori õpetuse järgi on edu saavutamiseks kriitiline positiivne minapilt, ta viitas tihti pseudoteaduslikule "tõmbeseadusele" (*law of attraction*).

Proctori tõmbeseaduse vastaste kriitika järgi võib tema teooria endast ohtu kujutada, sest selle järgi piisab mõtete realiseerimiseks lihtsalt aja jooksul nendele püsivalt mõtlemine, olgu need eesmärgid seotud rikkuse või tervisega. Mõned asjatundjad on olnud mures, et inimesed võivad valida füüsilise ravi või meditsiinilise sekkumise asemel Proctori positiivse mõtlemise mudeli.

Külgetõmbeseadus pärineb kvantmüstikast, kuna selle järgi saab positiivne mõtlemine muuta reaalsust. Vahel aetakse kvantmüstikat segi kvantmehaanikaga, kuid nende kahe vahel on "pigem juhuslik keeleline sarnasus kui tõeline seos".

## Viited
Metshiir

**Metshiir** ehk **harilik metshiir** (*Apodemus sylvaticus*) on näriliste seltsi kuuluv pisiimetaja.

Levinud suures osas Lääne- ja Kesk-Euroopast ja Lõuna-Skandinaavias. Eestist ei ole leitud.

Metshiire lähisugulane on kaelushiir (*Apodemus flavicollis*), kuid metshiir erineb temast selle poolest, et metshiirel pole ümber kaela kollakat vööti, tal on mõnevõrra väiksemad kõrvad ning on mõnevõrra väiksema kehaehitusega – kehapikkus on umbes 90 mm ja kaal 23 grammi.

## Viited

## Välislingid
*
Tarmo Tiisler

**Tarmo Tiisler** (sündinud 11. veebruaril 1969) on eesti spordiajakirjanik.

## Haridus
Lõpetas 1987. aastal Tallinna 2. Keskkooli, 2004. aastal Tartu Ülikooli filosoofiateaduskonna ja omandas 2010. aastal magistrikraadi Eesti Muusika- ja Teatriakadeemia lavakunstikoolist.

## Töö ja ühiskondlik tegevus
Aastatel 1990–1993 töötas ta Eesti Riigiarhiivis, 1993–2011 oli ERR-i raadio sporditoimetuse reporter ning aastast 2011 on Tiisler Eesti Televisiooni sporditoimetaja.

## Tunnustus
* 1997 – EOK Suitsupääsukese orden parimale noorele loovisikule (1997)
* 2004 – Eesti Raadio aastapreemia Ateena OM-i kajastamise eest  (koos Erik Lilloga) 
* 2007 – Eesti Spordiajakirjanike Liidu aastapreemia parima võistlusülekande eest 
* 2007 – ERR-i aastapreemia korvpalliülekannete eest 
* 2011 – Eesti Kultuurkapitali kehakultuuri ja spordi sihtkapitali aastapreemia 
* 2020 – Valgetähe V klassi teenetemärk
* 2024 – Eesti Olümpiakomitee teenetemärk

## Isiklikku

Tema abikaasa on Sille Kapper-Tiisler, neil on neli last.

## Viited

## Välislingid

*
Canberra parlamendihoone

**Canberra parlamendihoone** on ehitisekompleks Austraalias Canberras, kus asub Austraalia parlament.

Pärast Austraalia Ühenduse loomist 1901. aastal toimusid parlamendi istungid aastatel 1901–1927 Melbourne'i parlamendihoones, mida tavaliselt kasutab Victoria osariigi parlament. 1923. aastal hakati Canberras ehitama uut parlamendihoonet, hoone valmis 1927. aastal. 

Praeguse parlamendihoone ehitus algas 1981. aastal ning hoone valmis 1988. aastal. Hoone avas 9. mail 1988 Austraalia monarh Elizabeth II. Hoone on projekteeritud kahe bumerangi kujulisena ja selle kohal on 81 meetrit kõrge lipuvarras. Hoone kohal lehviva Austraalia lipu mõõtmed on 12,8 x 6,4 meetrit ja see kaalub 22 kg.

Parlamendihoones on 4500 ruumi ning mitmed alad on avatud ka külastajatele. Hoone on jaotatud kolmeks tsooniks, milles paiknevad Esindajatekoda, Senat ja valitsus ning kesktsooniks, kus asuvad tseremoniaalsete ürituste ja külastajatele avatud ruumid.

## Viited
Canberra vana parlamendihoone

**Canberra vana parlamendihoone** on hoone Austraalias Canberras, kus aastatel 1927–1988 asus Austraalia parlament.

Vana parlamendihoone ehitust alustati 1923. aastal ja see valmis 1927. aastal. Parlament pidas hoones oma esimese istungi 9. mail 1927. Canberra vana parlamendihoone oli planeeritud ajutiseks parlamendihooneks ning seda plaaniti pärast valmimist kasutada järgmised 50 aastat, kuid tegelikult kasutati hoonet üle 60 aasta. 1980. aastatel oli parlamendihoone väga ülerahvastatud ning paarisajale inimesele projekteeritud hoones töötas umbes 3000 inimest. 1981. aastal alustati uue parlamendihoone ehitamist ning parlamendi viimane istung vanas parlamendihoones toimus 3. juunil 1988. 

Pärast parlamendi lahkumist vanast parlamendihoonest, plaaniti hoone esialgu lammutada. Valitsus kaalus hiljem hoone ajaloolist tähtsust 20. sajandi Austraalia ajaloos ja otsustas, et see peaks alles jääma. Hoone taasavati 1992. aastal muuseumina ning alates 2009. aastast asub seal Austraalia demokraatia muuseum.

## Viited
Kümne taseme suutra

**Kümne taseme suutra** (sanskriti keeles *Daśabhūmika-sūtra *; tiibeti keeles *sa bcu’i mdo*; hiina keeles ⼗地品 *shidi pin*; jaapani keeles *jūjikyō*) on 1. või 2. sajandil Indias loodud mahajaana suutra.

Hiinas ja Tiibetis kuulub "Kümne taseme suutra" Vanikusuutra tsüklisse. India ja Nepali mahajaana traditsioonis on "Kümne taseme suutra" iseseisev tekst, Nepalis kuulub see üheksa seadmuseõpetuse hulka.

"Kümne taseme suutra" põhisisuks on bodhisattva kümne taseme käsitlus, mida vaadeldakse seostatuna kümne ületava toiminguga.
Gilroy

**Gilroy** on linn USA-s California osariigis Santa Clara maakonnas. See asub Morgan Hilli linnast lõunas San Benito maakonna lähedal Santa Clara orus maanteede U.S. Route 101 ja California State Route 152 ristumiskohas. Linnast läände jäävad Santa Cruzi mäed ja itta Diablo ahelik. Maakonna halduskeskus ja suurim linn San Jose asub Gilroyst 26 km kaugusel põhjas.

Elanike arv on 2020. aasta rahvaloenduse seisuga 59 520. Aastal 2010 oli elanikke 48 821.

Gilroy linn sai alguse San Ysidro külast, mis kasvas 19. sajandi alguses välja San Ysidro rantšost. Gilroy sai linnaõigused 12. märtsil 1870. Linn on saanud nime šoti päritolu John Gilroy järgi, kes oli üks esimesi inglise keelt kõnelevaid asunikke selles piirkonnas.

1970. aastatel sai Gilroy linnast põhja jääva Silicon Valley magalarajooniks.

Tänu Vaikse ookeani lähedusele valitseb Gilroys soe vahemereline kliima. Keskmine maksimaalne õhutemperatuur on juulis 31 °C ja keskmine minimaalne õhutemperatuur jaanuaris 3 °C. Aasta keskmine sademete hulk on 529 mm. Suurem osa sademetest langeb detsembrist märtsini (keskmiselt 95–115 mm kuus). Maist septembrini sajab väga harva.

Gilroy lähedal tegeldakse küüslaugukasvatusega ning linn on tuntud iga aasta juuli viimasel nädalavahetusel peetava küüslaugufestivali poolest. Tänu sellele on Gilroy tuntud ka "maailma küüslaugupealinnana".

Gilroy sõpruslinnad on Angra do Heroísmo (Portugal), Koror (Belau), Monticelli d'Ongina (Itaalia), Saint-Clar (Prantsusmaa), Takko (Jaapan) ja Tecate (Mehhiko).

## Viited

## Välislingid

* Koduleht
Kümme taset

**Kümme taset** (sanskriti keeles ***bhūmi*** või *daśabhūmi*; tiibeti keeles *sa bcu*; hiina keeles ⼗地 *shi di*; jaapani keeles *jūji*) on mahajaanas "Kümne taseme suutral" põhinev õpetus bodhisattva kümnest tasemest, mida tuleb läbida ja teostada. 

Need kümme taset on järgmised:

* rõõm (sanskriti keeles *pramuditā*),
* määrdumatus (*vimalā*);
* valgustatus (*prabhākarī*),
* kiirgus (*arciṣmatī*),
* raskeltvõidetavus (*sudurjayā*),
* silme ees hoidmine (*abhimukhī*),
* kaugelejõudmine (*dūraṅgamā*),
* liikumatus (*acalā*),
* õilis tarkus (*sādhumatī*) ja
* seadmusepilv (*dharmameghā*).

Kümme taset on seotud kümne ületava toiminguga:
Jaanus Saat

**Jaanus Saat** (sündinud 4. aprillil 1983) on Eesti omavalitsusjuht, alates 4. novembrist 2017 Lääne-Harju vallavanem.

Ta kuulub Valimisliitu Ühendus.

Jaanus Saadil on kõrgharidus. Magistrikraadi sai ta 2012. aastal Tallinna Ülikooli eesti keele ja kultuuri instituudis tööga "Riskid ja kommunikatsioon Alexela Terminali näitel" (juhendaja Päivi Tirkkonen). 

Aastatel 2015–2018 oli Saat Paldiski Ettevõtjate Liidu esimees. Ta on olnud Paldiski linnavolikogu kahe koosseisu liige.

## Viited
Glendale (California)

**Glendale** on linn USA-s California osariigis Los Angelese maakonnas.

Glendale asub San Fernando oru kaguosas. Glendale'i naaberlinnad on Los Angeles lõunas, Burbank läänes, La Cañada Flintridge kirdes ja Pasadena idas. Glendale asub Los Angelese kesklinnast umbes 16 km kaugusel põhjas.

Elanike arv on 2020. aasta rahvaloenduse seisuga 196 543. Aastal 2010 oli elanike arv 191 719. Glendale on elanike arvult Los Angelese maakonna 
neljas linn.

Glendale sai linnaõigused 15. veebruaril 1906.

Glendale'is valitseb kuumade suvedega ning pehmete ja niiskete talvedega vahemereline kliima. Kõige kõrgem mõõdetud õhutemperatuur Glendale'is on 43 °C ja madalaim −8 °C. Aasta keskmine õhutemperatuur on 535 mm. Suurem osa sademeid langeb jaanuarist märtsini. Suvekuudel sajab väga harva.

Läbi linna kulgevad Interstate 5 (Golden State Freeway), California State Route 134 (Ventura Freeway), California State Route 2 (Glendale Freeway) ja Interstate 210 (Foothill Freeway).

Glendale'is asub üks suurimaid armeenlaste kogukondi USA-s.

Glendale'is asub Forest Lawn Memorial Parki kalmistu, kuhu on maetud paljud kuulsad näitlejad ja lauljad.

Glendale'i sõpruslinnad on Gjumri ja Kapan Armeenias, Higashiōsaka Jaapanis, Tlaquepaque ja Rosarito Mehhikos, Boeun-gun, Goseong ja Gimpo Lõuna-Koreas ning Santiago de los Caballeros Dominikaani Vabariigis.

## Viited

## Välislingid

* https://www.glendaleca.gov/
Kasyldów

**Kasyldów** on küla Poolas Lublini vojevoodkonnas Łukówi maakonnas Krzywda vallas. Kasyldów asub Łukówist ligi 25 km lääneedelas ja Lublinist umbes 74 km põhjaloodes.

## Viited
Drożdżak

**Drożdżak** on küla Poolas Lublini vojevoodkonnas Łukówi maakonnas Krzywda vallas. Drożdżak asub Łukówist umbes 21 km edelas ja Lublinist ligikaudu 65 km põhjaloodes.

## Viited
Księżpol

**Księżpol** on küla Poolas Lublini vojevoodkonnas Biłgoraj maakonnas, Księżpoli valla halduskeskus. Księżpol asub Biłgorajst umbes 13 ja Lublinist ligikaudu 93 km lõunas.

## Viited
Aloisio da Milano

**Aloisio da Milano**, tuntud ka nime all **Aloisio da Carezano**, **Aloisio da Carcano** ja **Aleviz Frjazin** (vene keeles Алевиз Миланец, Алевиз Фрязин, Алевиз Фрязин Миланец) oli Itaalia arhitekt, kes töötas 15. sajandi lõpul ja 16. sajandi algul Moskva suurvürstiriigis.

## Ehitustööd Moskvas
Aloisio da Carezano saabus Moskvasse 1494. aastal Ivan III kutsel asendama õukonnaarhitekti Pietro Antonio Solarit kindlustuste ja paleede ehitamisel. Nimi Frjazin on tuletatud vanavene sõnast фрязь 'frank', see tähistas enamasti lihtsalt välismaalast.

* 1495. aastal ehitas ta Neglinnaja jõe äärsed Kremli tornid ja müürid.
* Aastail 1499–1508 ehitas ta Kremlisse mõned kivist eluhooned, mis tänapäeval moodustavad Terem-palee kolm esimest korrust.
* 1508.–1516. aastal kaevas ta vallikraavi Kremli müüri äärde Punase väljaku küljele, mis oli kindlustatud lubjakivi- ja tellislaoga; see täideti 19. sajandil
* 1508. aastal ehitas ta tammi Neglinnaja jõele, 1516. aastal silla üle jõe.

## Viited
Holtville

**Holtville** on linn USA-s California osariigis Imperiali maakonnas. See asub maakonna halduskeskusest El Centrost 17 km kaugusel idas. Linn asub Alamo jõe kirdekaldal. Linna lähedalt lõunas möödub kiirtee Interstate 8.

Elanike arv on 2020. aasta rahvaloenduse seisuga 5603. Aastal 2010 oli elanikke 5939.

Linna asutasid 1880. aastatel šveitsi-saksa asunikud. Algselt kandis asula selle ühe asutaja W.F. Holti järgi nime **Holton**, kuid Ameerika Ühendriikide Postiteenistuse soovil muudeti see Holtville'iks, kuna "Holton" kõlas sarnaselt Coltoniga (linn California osariigis San Bernardino maakonnas). Holtville sai linnaõigused 1. juulil 1908.

Holtville on tuntud maailma porgandipealinnana. Iga aasta jaanuari lõpus või veebruari alguses toimub linnas porgandifestival.

## Viited

## Välislingid
* http://www.holtville.ca.gov/
Glamis (California)

**Glamis** on asula USA-s California osariigis Imperiali maakonnas. See asub maantee California State Route 78 ääres Brawleyst 45 km kaugusel idas ja kiirtee Interstate 10 ääres asuvat Blythe'ist umbes 85 km kaugusel edelas.

Asula on saanud nime William Shakespeare'i näidendist "Macbeth" tuntud Glamisi lossi järgi.

Glamis on Southern Pacific Railroadi raudteeliini endine peatuskoht. Asula lähedal asuvad Algodonese liivaluited, mis on populaarne turismiatraktsioon.

Glamises asuvad kauplus ja haagissuvilate parkla. Asula lähedal asub Mesquite'i kullakaevandus.
Malaika Mihambo

**Malaika Mihambo** (sündinud 3. veebruaril 1994 Heidelbergis) on Saksamaa kaugushüppaja, olümpiavõitja ja kahekordne maailmameister.

Mihambo alustas sportlasteed mitmevõistlejana ning tuli 2009. aastal U16-vanuseklassi Saksamaa meistriks seitsmevõistluses. U18-vanuseklassist alates keskendus ta kaugushüppele. 2013. aasta Euroopa juunioride meistrivõistlustel võitis ta Jazmin Sawyersi ja Marõna Behhi ees kuldmedali.

2015. aasta Euroopa U23 meistrivõistlustel Tallinnas võitis ta kulla Jazmin Sawyersi ja Alina Rotaru ees. Maailmameistrivõistlustel Pekingis oli ta kuues.

2016. aasta Euroopa meistrivõistlustel Amsterdamis võitis ta Ivana Španovići ja Sawyersi järel pronksmedali. Olümpiamängudel oli ta tulemusega 6.95 neljas.

2017. aasta hooaja jättis Mihambo vigastuse tõttu vahele.

2018. aasta Euroopa meistrivõistlustel Berliinis hüppas ta finaalis 6.75 ning tuli Euroopa meistriks.

2019. aasta maailmameistrivõistlustel Dohas tuli Mihambo tulemusega 7.30 maailmameistriks, edestades Marõna Behh-Romantšuki ja Ese Brumet.

2021. aasta Euroopa sisemeistrivõistlustel Torunis võitis Mihambo 6.88-ga Behh-Romantšuki järel hõbeda. Suveolümpiamängudel Tokyos tuli ta Brittney Reese'i ja Ese Brume ees olümpiavõitjaks tulemusega 7.00.

2022. aasta maailmameistrivõistlustel Eugene'is tuli ta teist korda maailmameistriks, edestades 7.12-ga Brumet ja Leticia Oro Melot. Euroopa meistrivõistlustel Münchenis võitis ta Ivana Vuleta järel hõbeda.

2024. aasta Euroopa meistrivõistlustel Roomas tuli Mihambo teist korda Euroopa meistriks, hüpates 7.22. 2024. aasta suveolümpiamängudel Pariisis võitis ta 6.98-ga Tara Davis-Woodhalli järel hõbemedali.

2025. aasta Euroopa sisemeistrivõistlustel Apeldoornis võitis ta Larissa Iapichino ja Annik Kälini järel tulemusega 6.88 pronksmedali.

Mihambo isiklik rekord kaugushüppes on 2019. aasta maailmameistrivõistlustel Dohas hüpatud **7.30**.

## Isiklikku

Malaika Mihambo isa on Sansibari päritolu, ema on sakslane. Nimi *Malaika* tähendab suahiili keeles inglit.

Ta on lõpetanud 2016. aastal Mannheimi Ülikooli politoloogia erialal. 2019. aastast õppis ta Hageni ülikoolis keskkonnateadust.

## Viited

## Välislingid
*Malaika Mihambo koduleht
*
Rembieszyce

**Rembieszyce** on küla Poolas Święty Krzyżi vojevoodkonnas Jędrzejówi maakonnas Małogoszczi vallas. Rembieszyce asub Małogoszczist 6 km lõunas, Jędrzejówist umbes 13 km põhjas ja Kielcest ligikaudu 26 km läänedelas. 

## Viited
Komissarov

**Komissarov** on perekonnanimi.

## Statistika
2022. aasta 1. jaanuari seisuga oli Eestis perekonnanimi Komissarov 77 inimesel: 62 mehel ja 15 naisel. Perekonnanimede levikult oli Komissarov meeste puhul 1560. kohal ja naiste puhul 9078. kohal.

Komissarov oli kõige levinum perekonnanimi vanuserühmas 55–59 aastat, kus neid on 10 000 elaniku kohta 0,87.
Nimi oli kõige sagedasem Viljandi maakonnas, kus sellist nime kandis maakonna 10 000 elaniku kohta keskmiselt 1,54 inimest.

Nimede eestistamise käigus loobusid 1937. ja 1939. aastal nimest Komissarov 2 isikut, kui võeti uuteks nimedeks Kalmre ja Kuldna.

## Nime kandjaid
*Eha Komissarov, eesti kunstiteadlane (1947–)
*Kaja Komissarov, eesti õpetaja ja ujuja (1969–)
*Kalju Komissarov, eesti lavastaja (1946–2017)
*Koit Komissarov, eesti arhitekt (1948–)
*Luule Komissarov, eesti näitleja (1942–)

## Viited

## Välislingid
*
Tanguy Nianzou

**Nianzou Tanguy-Austin Kouassi** (tuntud kui **Tanguy Nianzou**; sündinud 7. juunil 2002 Pariisis) on Prantsusmaa jalgpallur, kes mängib keskkaitsjana Hispaania kõrgliigaklubis Sevilla.

2016. aastal liitus ta Paris Saint-Germaini noorteakadeemiaga. 2019. aastal valiti Nianzou Paris Saint-Germaini aasta kõige lootusandvamaks nooreks talendiks. Prantsusmaa kõrgliigas debüteeris ta 7. detsembril 2019 mängus Montpellier' vastu. Esimese värava lõi ta klubi meeskonnas 22. jaanuaril 2020 Prantsusmaa karikamängus Reimsi vastu. Sama aasta 15. veebruaril lõi ta liigamängus Amiensi vastu kaks väravat.

2020. aasta juulis sõlmis ta nelja-aastase lepingu Müncheni Bayerniga. Seal mängis ta kaks hooaega. Esimesel hooaja keskel jäi ta vigastuse tõttu mitmeks kuuks eemale. Teisel hooajal pääses Nianzou Saksamaa kõrgliigas platsile 17 mängus ja lõi ühe värava.

2022. aasta augustis sõlmis Nianzou viieaastase lepingu Sevillaga.

2017. aastal võitis Nianzou Prantsusmaa kuni 17-aastaste koondisega noorte maailmameistrivõistlustel pronksmedali.

Ta on Elevandiluuranniku päritolu.

## Saavutused
;Paris Saint-Germain
*Ligue 1: 2019–20
;Müncheni Bayern
*Bundesliga: 2020–21, 2021–22
*DFL-Supercup: 2021, 2022

## Viited
Konsa

**Konsa** on perekonnanimi.

## Statistika
2022. aasta 1. jaanuari seisuga oli Eestis perekonnanimi Konsa 147 inimesel: 72 mehel ja 75 naisel. Perekonnanimede levikult oli Konsa meeste puhul 1289. kohal ja naiste puhul 1365. kohal.

Konsa oli kõige levinum perekonnanimi vanuserühmas 75–79 aastat, kus neid on 10 000 elaniku kohta 1,80. Perekonnanime Konsa kandja oli keskmiselt 44 aasta vanune (mediaanvanus on 45).

19. sajandi algul pandi pärisorjusest vabastamise käigus Tartumaal Võnnu kihelkonnas Mäksa, Kastre ja Poka  mõisavaldades, Kambja kihelkonnas Suure-Kambja ja Vana-Kuuste mõisavallas ning Kodavere kihelkonnas Pala mõisavallas talupoegadele nimeks Konsa. 

## Nime kandjaid
*Amalie-Luise Konsa, eesti näitleja (1873–1949)
*Ezri Konsa, Inglismaa jalgpallur (1997–) 
*Jaarek Konsa, eesti sõudekohtunik (1988–) 
*Kurmo Konsa, eesti ajaloolane ja bioloog (1965–)
*Marge Konsa, eesti arheoloog (1973–) 
*Neeme Konsa, eesti laulja (1951–1992)
*Oliver Konsa, eesti jalgpallur (1985–) 

## Viited

## Välislingid
*
Pidu katku ajal

**Pidu katku ajal** on Aleksander Puškini näidend aastast 1830.

Puškini näidend on John Wilsoni näidendi "The city of the plague" (1816) fragmendi tõlge. 
Eestis on näidendit lavastanud Tiit Alte.

Samas on 'pidu katku ajal' saanud laialt levinud väljendiks, mis iseloomustab rõõmsat olengut hädaderohkes ümbruses. 

Seesuguse pealkirja ja pandeemiale viitava sisuga Paul Piigi dramatiseeringu esitas Must Kast suvelavastusena, lavajastaja oli Birgit Landberg.
Wierzbka

**Wierzbka** on küla Poolas Święty Krzyżi vojevoodkonnas Staszówi maakonnas Bogoria vallas. Wierzbka asub Staszówist ligi 14 km põhjakirdes ja Kielcest umbes 45 km idakagus.

## Viited
Dzirnavas (Tirza vald)

**Dzirnavas** (ka **Āžudzirnavas**) on küla (*mazciems*) Lätis Gulbene piirkonnas Tirza vallas.

Küla asub Riiast 179 km kaugusel valla kirdeosas Tirza jõe ääres. Asulas on Āža dzirnavase bussipeatus. 

Küla on tekkinud Āži veski juurde, asudes ka Āži veskijärve kaldal. Tänapäeval kasutab veski paisu Āži hüdroelektrijaam.
 
## Viited
Aleksander Baumann

**Aleksander Baumann** (sündinud 22. novembril 1952 Pärnus) on galerist ja ettevõtja Kuressaares.

Aastatel 1989–2006 pidas Baumann Kuressaare kesklinnas Hansa kohvik-galeriid. Baumann on Raegalerii asutajaliige, Kuressaare Raeühingu juhatuse liige. 

Kunstikogujana on huvitunud Rait Präätsa, Peeter Mudisti ja Leonhard Lapini loomingust. 

On teinud koos Hans Malmsteniga filmi "Säärejooned" Peeter Mudisti loomingust.

## Viited
Virāne

**Virāne** on küla (*mazciems*) Lätis Gulbene piirkonnas Tirza vallas.

Küla asub valla lõunaosas Väikese Virāne järve ääres. Asulas on Virāne bussipeatus. 

Aastani 1949 asus külas Virāne valla keskus. Aastal 2000 oli külas 40 elanikku.

## Viited
Broșteni

**Broșteni** on linn Rumeenias Suceava maakonnas. Linn asub Bistrița jõe ääres ajaloolises Moldova piirkonnas, maakonnakeskusest Suceavast ligikaudu 62 km edelas.

Linna haldusalasse kuulub kuus küla: Cotârgași, Dârmoxa, Frasin, Holda, Holdița ja Pietroasa.

Broștenit on esmamainitud 1630. aastal. Linnaõigused sai Broșteni 2004. aastal.

## Viited
Ukrainian Witness

**Ukrainian Witness** (ka **Український свідок**) on Ukraina meediaprojekt, mis loodi märtsis 2022 pärast Venemaa täiemahulise rünnaku algust.

## Asutamine ja eesmärgid
Meediaprojekti registreerisid 16. märtsil 2022 kodanikuühendusena Olha Buzunova, kellest sai organisatsiooni direktor, varem heategevusfondi Naase Elusalt asutanud ja juhtinud Vitali Deineha ning ajakirjanik Serhi Melnõtšuk. Ukrainian Witnessi meeskond peab projekti alguskuupäevaks 25. veebruari, kui meediaprojekti initsiaator Deineha, kes oli äsja tagasi pöördunud pooleli jäänud ümbermaailmareisilt, helistas Melnõtšukile ja kutsus teda üles sõjasündmusi dokumenteerima. Sisuliselt alustas projekt tegevust märtsi alguses.

Vitali Deineha sõnul ei olnud Ukraina ühiskond 2014. aastal olnud valmis selleks, et toimuvaid sündmusi video- ja fotomaterjali abil dokumenteerida ning seeläbi Vene propaganda vastu võidelda. Sõjategevuse laienemise järel soovisid projekti asutajad selle vea parandada.

Ukrainian Witness on paljuski orienteeritud rahvusvahelisele publikule ja teeb sel eesmärgil koostööd meediaväljaannetega väljaspool Ukrainat.

## Tegevus
Ukrainian Witness tegeleb peamiselt videomaterjali tootmisega, mis laaditakse üles Youtube'i. Samas on projekt esindatud ka mitmetes sotsiaalmeediakanalites.

Märtsis 2022 filmis Ukrainian Witnessi võttegrupp Irpinis vahetult pärast seda, kui Vene väed sealt lahkunud olid, ning andis video üle CNN-ile. Tegemist oli ühe esimese videoga, mis kajastas Irpinis toimunud sündmusi.

Augustis 2022 sattus Ukrainian Witnessi võttegrupp Avdijivkas Vene vägede suurtükitule alla. Ajakirjanike ja neid saatnud sõjaväelase sõnul oli rünnak eesmärgistatult suunatud nende vastu, sest vahetult enne seda olid nad kuulnud enda pea kohal lennanud drooni ja mürsud langesid neile väga lähedale.

## Viited

## Välislingid
*Koduleht
Vecaduliena

**Vecaduliena** on küla (*ciems* ) Lätis Gulbene piirkonnas Tirza vallas.

Küla asub valla keskosas. Asulas on Krimi  Asulas on Krimi ja Vecaduliena bussipeatus.

Vecaduliena on tekkinud endise Vecaduliena mõisa keskuse juurde. Mõisa kabel on arhitektuurimälestisena kohaliku kaitse all ja jääb administratiivselt Jaunaduliena külla. Külas asub regionaalse kaitse all olev Dūnītise kõrts.

## Elanikkond


* 43 (1989)
* 76 (2000)
* 46 (2017)

* 37 (2022)
* 35 (2025)

 
## Viited
Sign of the Times (Harry Stylesi laul)

"**Sign of the Times**" on briti laulja Harry Stylesi debüütsingel tema debüütstuudioalbumilt. Selle avaldas 7. aprillil 2017 Columbia Records. Laulu kirjutasid Styles, Jeff Bhasker, Mitch Rowland, Ryan Nasci, Alex Salibian ja Tyler Johnson ning produtseerisid Bhasker, Salibian ja Johnson. Muusikaliselt kirjeldasid kriitikud seda kui poproki ja pehme roki ballaadi. Sellega kaasnev muusikavideo avaldati 8. mail 2017.

## Välislingid
*"Sign of the Timesi" muusikavideo YouTube'is
Peļņi

**Peļņi** on küla (*mazciems*) Lätis Gulbene piirkonnas Tirza vallas.

Küla asub valla keskosas.
 
## Viited
Jaunaduliena

**Jaunduliena** on küla (*mazciems*) Lätis Gulbene piirkonnas Tirza vallas.

Küla asub valla idaosas Aduliena järve kaldal. Looduskaitse all on Liepkalni tamm ja kaks pärna.

Jaunaduliena on tekkinud endise Jaunaduliena mõisa keskuse juurde. Külla jääb Vecaduliena mõisa kabel, mis on muinsusmälestisena kohaliku kaitse all.

Aastal 2000 oli külas 35 elanikku.
 
## Viited
Troškas

**Troškas** on küla (*mazciems*) Lätis Gulbene piirkonnas Tirza vallas.

Küla asub valla keskosas Tirza jõe kaldal. Troškas on tekkinud endise Troška mõisa keskuse juurde. Asulas on Troškase bussipeatus.

Aastal 2000 oli külas 39 elanikku.
 
## Viited
Vânju Mare

**Vânju Mare** (varasemas kirjaviisis **Vînju Mare**) on linn Rumeenias Mehedinți maakonnas. Linn asub ajaloolises Olteenia piirkonnas, maakonnakeskusest Drobeta-Turnu Severinist ligi 29 km lõunakagus.

Linna haldusalasse kuulub neli küla: Bucura, Nicolae Bălcescu, Orevița Mare ja Traian.

Asulat on ürikutes esimest korda mainitud 1652. aastal Orehoviţa nime all. Vânju Mare nimega esineb asula ürikutes esimest korda 1772. aastal. Linnaõigused sai Vânju Mare 17. veebruaril 1968.

## Viited
Căzănești

**Căzănești** on linn Rumeenias Ialomița maakonnas. 

Linn asub Ialomița jõe ääres ajaloolises Munteenia piirkonnas, maakonnakeskusest Sloboziast ligi 28 km läänes.

2011. aasta rahvaloenduse andmetel oli Căzănești elanike arv 3271, neist rumeenlasi 83,36%, mustlasi 13,23% ja teistest rahvustest inimesi 0,09%. Rahvus oli teadmata 3,3%-l elanikest.

Căzăneștit on esmamainitud 1579. aastal. Linnaõigused sai Căzănești 29. aprillil 2004.

## Viited

## Välislingid
Liepas (Tirza vald)

**Liepas** on küla (*mazciems*) Lätis Gulbene piirkonnas Tirza vallas.

Küla asub valla keskosas Tirza jõe kaldal. Asulas on Liepase bussipeatus. Külas asuv Lejasvīndedži keskaegne kalmistu on kohaliku kaitse all olev muinsusmälestis.
 
## Viited
Kristian Teiter

**Kristian Teiter** (sündinud 21. detsembril 1972) on Torgu Kuningriigi kuningas. Ametilt on ta infotehnoloogiaspetsialist.

Ta kaitses 2000. aastal magistritöö Tartu Ülikoolis geoinformaatika alal ja 2014. aastal Tallinna Tehnikaülikoolis infosüsteemide juhtimise alal. 

Teiter on töötanud Eesti Maa-ametis geoinfoosakonna juhatajana. Alates 2015. aastast töötab ta rahvusvahelise tootmisettevõtete grupi HANZA infoturbe juhina.

Saaremaal Sõrves tagasörulaste hulgas läbi viidud referendumi tulemuste alusel vannutati Kristian Teiter 12. augustil 2022 Sõrve sääre tipus toimunud tseremoonial Torgu Kuningriigi kuningaks ametinimega **Kristian I**. Ta on Torgu Kuningriigi esimese kuninga Kirill I vanem poeg.

## Viited


## Välislingid

* Hanza Group
* Torgu Kuningriik
Potcoava

**Potcoava** on linn Rumeenias Olti maakonnas. Linn asub ajaloolises Munteenia piirkonnas, maakonnakeskusest Slatinast ligikaudu 22 km idas.

Linna haldusalasse kuulub neli küla: Potcoava-Fălcoeni, Sinești, Trufinești ja Valea Merilor.

2011. aasta rahvaloenduse andmetel oli Potcoava elanikest rumeenlasi 87,65%, mustlasi 7,22% ja teistest rahvustest inimesi 0,03%. Rahvus oli teadmata 5,08%-l elanikest.

Potcoavat on esmamainitud 1423. aastal. Linnaõigused sai Potcoava 2004. aastal.

## Viited